Dado Banatao

Si Diosdado P. Banatao (namundag Mayo 23, 1946 - nagadan Desyembre 25, 2025) sarong Filipino-Amerikanong entrepreneur asin inhenyero elektrikal na an pagsibot yaon sa industriyang high-tech, asin siya an kagmukna kan enot na '10-Mbit Ethernet CMOS with silicon coupler data-link control and transceiver chip', enot man na system logic chipset para sa PC-XT kan IBM asin kan PC-AT, dangan saro man sa pinakaenot nagmukna kan graphical user interface (GUI) accelerators para sa mga personal computer.  Tolong-beses na beterano sa negosyong start-up, siya an saro sa kagpundar kan Mostron, Chips and Technologies, asin S3 Graphics.

Likod-tanaw
Si Banatao namundag kan Mayo 23, 1946, sa Iguig, Cagayan, Filipinas. An ama niya, Salvador Banatao, sarong para-uma. An ina niya si Rosita Banatao, sarong kagsibot sa harong.

Si Banatao namidbid na gayo kan istorya niya sa buhay na rags to riches. Kan siya aki pa, linalakaw niya nakabitis sana an pagpasiring sa Malabbac Elementary School. Saiyang nakamit an sekundaryang edukasyon sa Ateneo de Tuguegarao na pigpapadalagan kan mga Heswita.. Sa kolehiyo saiyang kinuang kurso an Bachelor of Science in Electric Engineering sa Mapúa Institute of Technology asin naggradwar cum laude.

Pakagradwr sa kolehiyo, saiyang sinayumahan mga tangro' saiyang trabaho imbes nagtrabaho sa Philippine Airlines bilang trainee pilot, asin ngapit naglaog sa Boeing. Sa Boeing, siya nagtrabaho bilang design engineer para sa commercial airliner asin cargo transport aircraft kaini, Boeing 747, sa Estados Unidos. Huli sa oportunidad na siya makaestar sa Estados Unidos, ginibo niya nagkua siya kan kursong Master of Science in Electrical Engineering and Computer Science sa Stanford University asin natapos niya ini kan 1972. Si Banatao nagbali man sa Homebrew Computer Club, kun saen saiyang nabisto si Steve Jobs asin Steve Wozniak.

Kan saiyang natapos an master's degree, si Banatao nagtrabaho na sa iba-ibang mga technology companies arog kan National Semiconductor, Intersil, asin Commodore International kun saen siya an enot nagdesenyo kan inapod na single chip, 16-bit microprocessor-based calculator. Kan 1981, saiyang nahaman an pinakaenot na 10-Mbit Ethernet CMOS with silicon coupler data-link control asin transceiver chip mantang siya nagtatrabaho sa Seeq Technology. Siya man an nakaimbento kan pinakaenot na system logic chip set para sa PC-XT asin PC-AT kan IBM; an local bus concept asin saro sa enot na GUI accelerator chips para sa mga personal computer.

Toltolan

Kategorya:Mga 1946 na kamundagan
Kategorya:Mga 2025 na kagadanan
Kategorya:Ika-20ng siglong mga Filipinong negosyante
Kategorya:Ika-21ng siglong mga Filipinong negosyante
Kategorya:Mga Filipinong imigrante sa Estados Unidos
Kategorya:Mga Filipinong imbentor
Kategorya:Mga nagtapos sa Mapúa University
Kategorya:Mg tawong taga Cagayan
Kategorya:Mga nagtapos sa Stanford University School of Engineering

il:Dado Banatao